
18 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 48 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μείωση ποσοστού χρηματοδότησης του Λογα¬ 
ριασμού Εξυγίανσηςτων ΟΤΑ. 

2 

Αντιστοίχιση θέσεων ευθύνης του ΟΚΑΝΑ, όπως 
αυτές προβλέπονται στον Εσωτερικό Κανονισμό 
Λειτουργίας του, με τις προβλεπόμενες από τις 
διατάξεις της παρ. 1 του άρθρου 16 του ν. 4354/ 
2015. 

3 

Απαγόρευση Θήρας στις περιπτώσεις εκδήλωσης 
χιονοπτώσεων μεγάλης διάρκειας και έντασης και 
επικράτησης παρατεταμένων χρονικά δυσμενών 
καιρικών συνθηκών, στην περιοχή ευθύνης του 
Δασαρχείου Δράμας. 

4 

Έγκριση υπερωριακής απασχόλησης υπαλλήλων 
του Επαγγελματικού και Βιοτεχνικού Επιμελητη¬ 
ρίου Ροδόπης για το έτος 2017. 


ΑΠΟΦΑΣΕΙΣ 

Αριθμ. 39402 _ (1) 

Μείωση ποσοστού χρηματοδότησης του Λογα¬ 
ριασμού Εξυγίανσης των ΟΤΑ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 76 του ν. 4316/2014 
(Α' 270) «Ίδρυση παρατηρητηρίου άνοιας, βελτίωση 
περιγεννητικής φροντίδας, ρυθμίσεις θεμάτων αρμοδι¬ 
ότητας Υπουργείου Υγείας και άλλες διατάξεις». 

2. Τις διατάξεις των άρθρων 259 και 260 του ν. 3852/ 
2010 (87Α ) «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της», όπως ισχύουν. 

3. Το π.δ. 73/2015 (116Α') «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

4. Το π.δ. 123/2016 (208Α') «Ανασύσταση και μετονο- 
μασία του Υπουργείου Διοικητικής Μεταρρύθμισης..., 
Μεταφορών και Δικτύων». 


5. Το π.δ. 125/2016 (210Α') «Διορισμός Υπουργών, 
Αναπληρωτών Υπουργών και Υφυπουργών». 

6. Την υπ'αριθμ. Υ29/09.10.2015 (Β' 2168) απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομικών Γεώργιο Χουλιαράκη». 

7. Το υπ'αριθμ. πρωτ. 610 πρακτικό της 96ης Συνεδρία¬ 
σης του Παρατηρητήριου Οικονομικής Αυτοτέλειας των 
Οργανισμών Τοπικής Αυτοδιοίκησης. 

8. Το χρηματικό υπόλοιπο του λογαριασμού του 
Υπουργείου που τηρείται στο Ταμείο Παρακαταθηκών 
και Δανείων με τίτλο «Λογαριασμός Εξυγίανσης των 
ΟΤΑ». 

9. Την από 21.12.2016 εισήγηση του Αν. Γενικού Δ/ντή 
Οικονομικών Υπηρεσιών του ΥΠ. ΕΣ. 

10. Το γεγονός ότι δεν προκαλείται επιπλέον δαπάνη 
σε βάρος του κρατικού προϋπολογισμού, αποφασίζουμε: 

Μειώνουμε για το έτος 2017, το ποσοστό χρηματοδότη- 
σηςτου Λογαριασμού Εξυγίανσηςτων ΟΤΑ από 4% σε 1 % 
επί των Κεντρικών Αυτοτελών Πόρων που αποδίδονται 
στους ΟΤΑ προς κάλυψη λειτουργικών δαπανών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2017 
Οι Υπουργοί 

Αναπληρωτής Υπουργός 
Εσωτερικών Οικονομικών 

ΠΑΝΑΓΙΩΤΗΣ ΣΚΟΥΡΛΕΤΗΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Α4γ/82512 (2) 

Αντιστοίχιση θέσεων ευθύνης του ΟΚΑΝΑ, 
όπως αυτές προβλέπονται στον Εσωτερικό Κα¬ 
νονισμό Λειτουργίας του, με τις προβλεπόμενες 
από τις διατάξεις της παρ. 1 του άρθρου 16 του 
ν. 4354/2015. 

ΟΙ ΥΠΟΥΡΓΟΙ 

ΥΓΕΙΑΣ - ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Το ν. 4354/2015 (ΦΕΚ Α' 176) με θέμα «Διαχείριση 
των μη εξυπηρετούμενων δανείων, μισθολογικές ρυθ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'48/18.01.2017 


μισείς και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» και δη τις παραγράφους 1 και 5 του 
άρθρου 16 «Επίδομα θέσης ευθύνης» και άρθρο 35. 

2. Το ν. 4139/2013 (ΦΕΚ Α' 74) με θέμα «Νόμος περί 
εξαρτησιογόνων ουσιών και άλλες διατάξεις» και δη τα 
άρθρα 52,53, 54 και 55. 

3. Το ν. 2161/1993 (ΦΕΚΑ' 119) με θέμα «Τροποποίηση 
και συμπλήρωση των διατάξεων του ν. 1729/1987 «Κα¬ 
ταπολέμηση της διάδοσης των ναρκωτικών, προστασία 
των νέων και άλλες διατάξεις (ΦΕΚ 144/τ. Α')». 

4. Την ΔΥΓ6/Γ.Π.ΟΙΚ. 104741 (ΦΕΚ Β' 1603/30-10-2003) 
κοινή υπουργική απόφαση με θέμα «Εσωτερικός Κανονι¬ 
σμός Λειτουργίας του Οργανισμού Κατά των Ναρκωτικών». 

5. Το π.δ. 125/2016 (ΦΕΚ Α' 210) με θέμα «Διορισμός 
Υπουργών, Αναπληρωτών Υπουργών και Υφυπουργών». 

6. Το π.δ. 123/2016 (ΦΕΚ Α' 208) με θέμα «Ανασύσταση 
και μετονομασία του Υπουργείου Διοικητικής Μεταρ¬ 
ρύθμισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείου Εσωτερικών και Διοικητικής ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

7. Το π.δ. 73/2015 (ΦΕΚ Α' 116) με θέμα «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

8. Τα μεαρ.πρωτ. 11432/4-10-2016 και 5227/25-4-2016 
έγγραφα του Οργανισμού Κατά των Ναρκωτικών με θέμα 
«Σχετικά με την αντιστοίχιση των επιδομάτων θέσης ευ¬ 
θύνης που προβλέπονται στον Ο.ΚΑ.ΝΑ.» και «Σχετικά με 
την καταβολή Επιδόματος Θέσης Ευθύνης». 

9. Το απόσπασμα πρακτικού της 150ης Συνεδρίασης 
του Δ.Σ. του Ο.ΚΑ.ΝΑ. στις 5-4-2016 - Θέμα Ιο: Επανα¬ 
φορά του θέματος: Σχετικά με την καταβολή Επιδόμα¬ 
τος Θέσης Ευθύνης (3371/28-3-2016) και το απόσπασμα 
πρακτικού της 22ης Συνεδρίασης του Δ.Σ. του Ο.ΚΑ.ΝΑ. 
στις 20-7-2011 - - Θέμα 2ο: Κέντρο εκπαίδευσης και 
εποπτείας ΟΚΑΝΑ, στο ιδιόκτητο κτήριο επί της οδού 
Ευδόξου, αρ. 25, στον Ν. Κόσμο. 

10. Το με αρ. πρωτ. 2/32351/ΔΕΠ/22-6-2016 έγγραφο 
του Γενικού Λογιστηρίου του Κράτους με θέμα «Παρέ¬ 
χονται πληροφορίες». 

11. Την αρ. πρωτ. Β2.α/88159/24-11-2016 εισήγηση 
του Προϊσταμένου της Γενικής Διεύθυνσης Οικονομικών 
Υπηρεσιών του Υπουργείου Υγείας. 

12. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού σύμφωνα με το ως άνω (10) σχετικό, 
αποφασίζουμε: 

Άρθρο 1 

Αντιστοίχιση θέσεων ευθύνης 

Εγκρίνουμε την κάτωθι αντιστοίχιση των θέσεων ευθύ¬ 
νης, σύμφωνα με τον Εσωτερικό Κανονισμό Λειτουργίας 
του Ο.ΚΑ.ΝΑ., με τις προβλεπόμενες θέσεις ευθύνης της 
παραγράφου 1 του άρθρου 16 του ν. 4354/2015: 

Α. Ο/Η Προϊστάμενος/μένη Νομικής Υπηρεσίας μετον/ 
την Προϊστάμενο/μένη Τμήματος 


Β. Ο/Η Υπεύθυνος/η Κέντρου Υποδοχής, Ενημέρωσης 
και Παραπόνων (Προσανατολισμού) με τον/την Προϊστά- 
μενο/μένη Τμήματος 

Γ. Ο/Η Υπεύθυνος/η Μονάδας Υποκατάστασης μετον/ 
την Προϊστάμενο/μένη Τμήματος 
Δ. Ο/Η Υπεύθυνος/η Μονάδας Στεγνού Προγράμματος 
με τον/την Προϊστάμενο/μένη Τμήματος 
Ε. Ο/Η Υπεύθυνος/η Μονάδας Άμεσης Βοήθειας και 
Υποστήριξης με τον/την Προϊστάμενο/μένη Τμήματος 
ΣΤ. Ο/Η Υπεύθυνος/η Μονάδας Κοινωνικής Επανέντα¬ 
ξης με τον/την Προϊστάμενο/μένη Τμήματος 
Ζ. Ο/Η Διευθυντής/ντρια Εξειδικευμένου Κέντρου και 
Επαγγελματικής Ένταξης μετον/την Προϊστάμεμο/μένη 
Τμήματος 

Η. Ο/Η Υπεύθυνος/η Κέντρου Εκπαίδευσης και Επο¬ 
πτείας Ο.ΚΑ.ΝΑ. με τον/την Προϊστάμενο/μένη Τμήματος. 

Άρθρο 2 
Έναρξη Ισχύος 

Η παρούσα απόφαση ισχύει αναδρομικά από 1.1.2016. 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2016 
Οι Υπουργοί 

Υγείας Διοικητικής Ανασυγκρότησης 

ΑΝΔΡΕΑΣ ΞΑΝΘΟΣ ΟΛΓΑ ΓΕΡΟΒΑΣΙΛΗ 


Αριθμ. 298 _ (3) 

Απαγόρευση Θήρας στις περιπτώσεις εκδήλωσης 
χιονοπτώσεων μεγάλης διάρκειας και έντασης 
και επικράτησης παρατεταμένων χρονικά δυσμε¬ 
νών καιρικών συνθηκών, στην περιοχή ευθύνης 
του Δασαρχείου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 258 παρ. 3 εδαφ. Β' και Στ' 
του ν.δ. 86/1969 «περί Δασικού Κώδικα», όπως τροπο¬ 
ποιήθηκαν με το άρθρο 7 του ν. 177/1975. 

2. Το άρθρο 255 του ν.δ. 86/1969, όπως αντικαταστά- 
θηκε με το άρθρο 57, παρ. 4 του ν. 2637/1998. 

3. Τις διατάξεις του ν. 3852/2010 (ΦΕΚ 87/τ. Α'/ 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης-Πρόγραμμα Καλλικράτης» 
και του π.δ. 142/2010 (ΦΕΚ 235/τ. Α727-12-2010). 

4. Την αριθμ. 99386/6-10-2014 (ΦΕΚ 3105/τ. Β'/ 
18-11 -2014) απόφαση Γεν. Γραμματέα Αποκεντρωμένης 
Διοίκησης Μακεδονίας και Θράκης «Περί εξουσιοδο- 
τήσεως προς υπογραφή με εντολή Γενικού Γραμματέα. 

5. Την υπ' αριθμ. ΗΠ 8383/276/Ε106/17-2-2012 κοινή 
υπουργική απόφαση των υπουργών Εσωτερικών, Οικο¬ 
νομικών, Ανάπτυξης, Ανταγωνιστικότητας και Ναυτιλί¬ 
ας, Περιβάλλοντος, Ενέργειας και Κλιματικής Αλλαγής 
και Αγροτικής Ανάπτυξης και Τροφίμων (ΦΕΚ415Β7 
23-2-2012). 

6. Την υπ' αριθμ. 143543/2140/10-8-2016 (ΦΕΚ 2536/ 
τ. Β717-8-2016) απόφαση του Αναπληρωτή Υπουργού 

Περιβάλλοντος και Ενέρεγειας«Ρυθμίσεις θήραςγιατην 
κυνηγετική περίοδο 2016-2017». 

7. Τη με αρ. πρ. 12356/19-8-2016 (ΑΔΑ: ΩΛΙΟΟΡΙΥ- 
163) Δασική Απαγορευτική Διάταξη Θήρας Δασαρχείου 
Δράμας Κυνηγετικής Περιόδου 2016-2017. 

8. Την ανάγκη προστασίαςτου θηραματικού πλούτου 
της περιοχής Δασαρχείου Δράμας, στις περιπτώσεις εκ¬ 
δήλωσης χιονοπτώσεων μεγάλης διάρκειας και έντασης 
και επικράτησης παρατεταμένων χρονικά δυσμενών και¬ 
ρικών συνθηκών. 

9. Το γεγονός του ότι, από τις διατάξεις της παρούσης, 
δεν προκαλείται δαπάνη σε βάρος του κρατικού προϋ¬ 
πολογισμού, απαγορεύουμε: 

Απαγορεύουμε κατά τη διάρκεια της κυνηγετικής περι¬ 
όδου 2016-2017, στην περιοχή ευθύνης του Δασαρχείου 
Δράμας, την άσκηση της Θήρας όλων των θηραμάτων 
(τριχωτών και πτερωτών) στις περιπτώσεις εκδήλωσης 
χιονοπτώσεων μεγάλης διάρκειας και έντασης και παρα- 
τεταμένου παγετού, ιδιαιτέρως στην περίπτωση, που το 
έδαφος καλύπτεται πλήρως με χιόνι. 

Οι παραβάτες της παρούσης διώκονται και τιμω¬ 
ρούνται, σύμφωνα με τις διατάξεις του ν.δ. 86/1969, 
ν. 996/1971, ν. 177/1975 και της αριθ. 414985/29-11-1985 
(ΦΕΚ. 757/Β71985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργί¬ 
ας «Μέτρα διαχείρισης της άγριας πτηνοπανίδας», όπως 
αυτές τροποποιήθηκαν και ισχύουν. 

Η εφαρμογή της παρούσης, ανατίθεται στους Δασι¬ 
κούς υπαλλήλους, τους φύλακες Θήρας των αναγνωρι¬ 
σμένων ως συνεργαζόμενων με το ΥΠΕΝ Κυνηγετικών 
Οργανώσεων, το προσωπικό της Ελληνικής Αστυνομίας 
και σε κάθε φιλόνομο και φιλοπρόοδο πολίτη. 

Η ισχύς της παρούσης αρχίζει με τη δημοσίευση αυ¬ 
τής, στην Εφημερίδα της Κυβερνήσεως και λήγει με τη 
λήξη της κυνηγετικής περιόδου 2016-2017, ήτοι στις 
28-2-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 10 Ιανουάριου 2017 

Με εντολή Γενικού Γραμματέα 

Αποκεντρωμένης Διοίκησης 

Η Δασάρχης Δράμας 

ΕΛΙΣΑΒΕΤ ΚΩΝΣΤΑΝΤΙΝΙΔΟΥ 


Αριθμ. απόφ.ΔΕ 1/09. 01.2017 (4) 

Έγκριση υπερωριακής απασχόλησης υπαλλήλων 
του Επαγγελματικού και Βιοτεχνικού Επιμελητη¬ 
ρίου Ροδόπης για το έτος 2017. 

Η ΔΙΟΙΚΗΤΙΚΗ ΕΠΙΤΡΟΠΗ ΤΟΥ ΕΠΑΓΓΕΛΜΑΤΙΚΟΥ 
ΚΑΙ ΒΙΟΤΕΧΝΙΚΟΥ ΕΠΙΜΕΛΗΤΗΡΙΟΥ ΡΟΔΟΠΗΣ 

Έχοντας υπόψη: 

1. Τις διατάξεις του ν. 2081/1992 (ΦΕΚ Α' 154) όπως 
έχει τροποποιηθεί και ισχύει. 

2. Τις διατάξεις του άρθρου 20 του ν. 4354/2015( ΦΕΚ 
176Α') «Διαχείριση των μη εξυπηρετούμενων δανείων, 


μισθολογικές ρυθμίσεις και άλλες επείγουσες διατάξεις 
εφαρμογής της συμφωνίας δημοσιονομικών στόχων και 
διαρθρωτικών μεταρρυθμίσεων». 

3. Την με αρ. πρωτ. 2/2015/ΔΕΠ/05.01.2016 εγκύκλιο 
του Υπουργείου Οικονομικών «Παροχή οδηγιών για 
την εφαρμογή των διατάξεων του κεφαλαίου Β' του 
ν. 4354/2015 (176/Α ) «Μισθολογικές ρυθμίσεις των 
υπαλλήλων του Δημοσίου, των Οργανισμών Τοπικής Αυ¬ 
τοδιοίκησης (Ο.Τ.Α.) πρώτου και δεύτερου βαθμού, των 
Νομικών Προσώπων Δημοσίου Δικαίου και Ιδιωτικού 
Δικαίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.) καθώς 
και των ΔΕΚΟ του κεφ. Α' του ν. 3429/2005 (Α' 314) και 
άλλες μισθολογικές διατάξεις. 

4. Το γεγονός ότι από την πράξη αυτή δεν προκαλείται 
δαπάνη σε βάρος του κρατικού προϋπολογισμού επειδή 
το Επιμελητήριο είναι αυτοδύναμο οικονομικά. 

5. Το με αρ. πρωτ. 49/09.01.2016 έγγραφο της Προ- 
ϊσταμένης Δ/νσης προς την Διοικητική Επιτροπή του 
Επιμελητηρίου στο οποίο καταγράφονται αναλυτικά 
οι υπηρεσιακές ανάγκες που καθιστούν επιτακτική την 
υπερωριακή εργασία των υπαλλήλων του, αποφασίζει: 

Εγκρίνει την με αμοιβή εργασία, πέρα από τις ώρες 
υποχρεωτικής απασχόλησης, για πέντε (5) υπαλλήλους 
του Επιμελητηρίου από τη δημοσίευση της παρούσας 
απόφασης στην Εφημερίδα της Κυβερνήσεως έως 
30-06-2017 και για το χρονικό διάστημα από 01 -07-2017 
έως 31 -12-2017 για πέντε (5) υπαλλήλους του Επιμελη¬ 
τηρίου και σε κάθε περίπτωση έως εκατόν είκοσι (120) 
ώρες εξαμηνιαίως για τον καθένα. Οι ώρες υπερωριακής 
εργασίας των παραπάνω υπαλλήλων θα πραγματοποι¬ 
ηθούν πέραν του υποχρεωτικού ωραρίου εργασίας για 
την πραγματοποίηση εποχικών, έκτακτων ή επειγουσών 
υπηρεσιακών αναγκών όπως ενδεικτικά ημερίδες, συνέ¬ 
δρια και διάφορες εκδηλώσεις, συμμετοχή των υπαλλή¬ 
λων στις συνεδριάσεις του Διοικητικού Συμβουλίου και 
της Διοικητικής Επιτροπής οι οποίες γίνονται εκτός του 
υποχρεωτικού ωραρίου εργασίας, αντιμετώπιση μεγά¬ 
λου όγκου συναλλαγής και εκκρεμοτήτων που έχουν 
δημιουργηθεί σχετικά με τον καθορισμό τρόπου, διαδι¬ 
κασίας και προθεσμίας υποβολής αιτήσεων εγγραφής 
στο Γενικό Εμπορικό Μητρώο (ΓΕΜΗ) και της υπηρεσί¬ 
ας μιας στάσης, διεκπεραίωση εντός της καθορισμένης 
προθεσμίας αιτημάτων που υποβάλλονται μέσω του 
νννννν.όυ5ίηθ55ροΓΐ3ΐ.9Γ, έλεγχο απογραφής επιχειρήσε¬ 
ων και μετάπτωση στη βάση του ΓΕΜΗ. Οι παραπάνω 
αποζημιώσεις δεν θα υπερβαίνουν τις πιστώσεις που 
έχουν προβλεφθεί στον προϋπολογισμό του επιμελητη¬ 
ρίου. Από τις διατάξεις της απόφασης αυτής προκαλείται 
δαπάνη σε βάρους του Επιμελητηρίου και ειδικότερα 
έχει προβλεφθεί πίστωση στον προϋπολογισμό ύψους 
6.000 ευρώ (ΚΑΕ0261). 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 10 Ιανουάριου 2017 

Ο Πρόεδρος 

ΑΡΓΥΡΙΟΣ ΑΡΓΥΡΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'48/18.01.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 

























